钦定古今图书集成/明伦汇编/闺媛典/第048卷 > 赫赫妻阿鲁温氏
## 钦定古今图书集成/明伦汇编/闺媛典/第048卷 > 赫赫妻阿鲁温氏

按《四川总志》：“阿鲁温氏者，佥事赫赫妻也。赫赫宦亡
蜀，柩至，礼葬之，遂庐墓所，昼夜哀泣，不食五日而死。
至正间，旌表其庐。”

===杨和卿妻尼氏===按《青州府志》：“尼氏，益都人，杨和卿妻。夫早亡，无子。尼
守缟，素足不越户。会毛贵陷益都，尼氏自缢死。”